b"\n_START_ARTICLE_\nConselleria de Turisme del Govern de les Illes Balears\n_START_SECTION_\nCompet\xc3\xa8ncies i composici\xc3\xb3\n_START_PARAGRAPH_\nLa ra\xc3\xb3 de ser d'una conselleria d'aquestes caracter\xc3\xadstiques \xc3\xa9s, segurament, la import\xc3\xa0ncia cabdal del sector tur\xc3\xadstic en la configuraci\xc3\xb3 de la societat i economia illenques, cosa que fa necess\xc3\xa0ria un departament que es responsabilitzi d'aquestes tasques._NEWLINE_Les compet\xc3\xa8ncies d'aquest departament s\xc3\xb3n les de relacions amb l'empresariat hoteler, les de regulaci\xc3\xb3, ordenaci\xc3\xb3 i planificaci\xc3\xb3 del turisme a la Comunitat aut\xc3\xb2noma o les de promoci\xc3\xb3 tur\xc3\xadstica a l'exterior, entre d'altres._NEWLINE_El departament consta de les direccions generals d'Ordenaci\xc3\xb3 Tur\xc3\xadstica i de Promoci\xc3\xb3 Tur\xc3\xadstica. \xc3\x89s, a m\xc3\xa9s, l'\xc3\xb2rgan de qui depenen l'Institut Balear del Turisme (IBATUR), l'Institut d'Estrat\xc3\xa8gia Tur\xc3\xadstica (INESTUR), aix\xc3\xad com de diversos consorcis i fundacions."